დასტი სპრინგფილდი
მერი იზობელ კეთრინ ბერნადეტ ო'ბრაიენი ინგლ. Mary Isobel Catherine Bernadette O'Brien , ცნობილი, როგორც დასტი სპრინგფილდი ინგლ. Dusty Springfield (დ. 16 აპრილი, 1939 — გ. 2 მარტი, 1999) — ინგლისელი პოპ-მომღერალი და მუსიკალური პროდიუსერი, ბრიტანეთის იმპერიის ოფიცერი. მისმა კარიერამ მოიცვა 1950-1990-იანების პერიოდი. გამორჩეული ჟღერადობით იგი იყო ცისფერთვალებიანი სოულის ერთ-ერთი აღსანიშნავი წარმომადგენელი. აშშ-ის Billboard Hot 100-ში მას ჰქონდა ექვსი სინგლი, რომელიც მოხვდა საუკეთესო ოცეულში, ხოლო ბრიტანეთის სინგლების ჩარტში 1963-1989 წლებში განსაკუთრებით წარმატებული იყო მისი 16 სინგლი. სპრინგფილდი შეყვანილია როკ-ენ-როლის დიდების დარბაზში.